కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
India vs Australia 4th Test Day 3: బ్యాడ్ లైట్‌తో నిలిచిన మూడో రోజు ఆట
తొలి ఇన్నింగ్స్‌లో భారత్ స్కోరు సమం చేయాలంటే ఆసీస్ ఇంకా 386 పరుగులు చేయాల్సి ఉంది. హ్యాండ్‌స్కాంబ్‌(28), ప్యాట్‌ కమిన్స్‌(25)లు క్రీజ్‌లో ఉన్నారు. భారత్ తొలి ఇన్నింగ్స్‌లో 622 పరుగులకు డిక్లేర్ చేసిన సంగతి తెలిసిందే.
Samayam Telugu | Updated:
Jan 5, 2019, 12:11PM IST
India vs Australia 4th Test Day 3: బ్యాడ్ లైట్‌తో నిలిచిన మూడో రోజు ఆట
హైలైట్స్
సిడ్నీ టెస్టుకు వాతావరణం ప్రతికూలంగా మారింది
వెలుతురు సరిగా లేకపోవడంతో మూడో ఆట త్వరగా ముగిసింది
ప్రస్తుతానికి ఆసీస్ 6 వికెట్ల నష్టానికి 236 పరుగులు చేసింది.
భారత్‌-ఆస్ట్రేలియాల మధ్య జరుగుతున్న చివరి టెస్ట్ మూడోరోజు ఆట బ్యాడ్‌లైట్‌తో నిలిచిపోయింది. ఆట నిలిచిపోయే సమయానికి ఆసీస్ 236/6తో నిలిచింది. తొలి ఇన్నింగ్స్‌లో భారత్ స్కోరు సమం చేయాలంటే ఆసీస్ ఇంకా 386 పరుగులు చేయాల్సి ఉంది. హ్యాండ్‌స్కాంబ్‌(28), ప్యాట్‌ కమిన్స్‌(25)లు క్రీజ్‌లో ఉన్నారు. వీరిద్దరూ ఏడో వికెట్‌కు 38 పరుగుల అజేయ భాగస్వామ్యాన్ని నెలకొల్పారు.
భారత్ తొలి ఇన్నింగ్స్‌లో 622 పరుగులకు డిక్లేర్ చేసిన సంగతి తెలిసిందే. అనంతరం బ్యాటింగ్‌కు దిగిన ఆసీస్ 236 పరుగులకే వికెట్లు కోల్పోయి గడ్డు పరిస్థితిని ఎదుర్కొంటోంది. మ్యాచ్‌లో ఇంకా రెండు రోజులు మిగిలి ఉండటంతో విజయం భారత్ వైపే మొగ్గు చూపుతోంది. ఆసీస్ అసాధారణంగా పోరాడితే తప్ప ఓటమి తప్పించుకునే పరిస్థితి లేదు. ఒకవేళ ఈ మ్యాచ్ డ్రాగా ముగిసినప్పటికీ భారత్ 2-1తో సిరీస్ గెలుచుకుంటుంది. దీంతో ఆసీస్‌లో టెస్టు సిరీస్ గెలిచిన తొలి భారత సారథిగా విరాట్ కోహ్లి చరిత్ర సృష్టించడం ఖాయంగా కనిపిస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.